CELEX: 32019D1770
Language: fi
Date: 2019-10-23 00:00:00
Title: Komission täytäntöönpanopäätös (EU) 2019/1770, annettu 23 päivänä lokakuuta 2019, päätöksen 2006/766/EY liitteiden muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden ja niiden alueiden luetteloon, joista ihmisravinnoksi tarkoitettujen simpukoiden, piikkinahkaisten, vaippaeläinten, merikotiloiden ja kalastustuotteiden tuonti unioniin on sallittu (tiedoksiannettu numerolla C(2019)7639) (ETA:n kannalta merkityksellinen teksti)

24.10.2019   
               
               
                  FI
               
               
                  Euroopan unionin virallinen lehti
               
               
                  L 270/107
               
            
         KOMISSION TÄYTÄNTÖÖNPANOPÄÄTÖS (EU) 2019/1770,
         annettu 23 päivänä lokakuuta 2019,
         päätöksen 2006/766/EY liitteiden muuttamisesta Ison-Britannian ja Pohjois-Irlannin yhdistyneen kuningaskunnan ja sen kruunun alaisuuteen kuuluvien alueiden sisällyttämiseksi sellaisten kolmansien maiden ja niiden alueiden luetteloon, joista ihmisravinnoksi tarkoitettujen simpukoiden, piikkinahkaisten, vaippaeläinten, merikotiloiden ja kalastustuotteiden tuonti unioniin on sallittu
         
            
               (tiedoksiannettu numerolla C(2019)7639)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 11 päivänä huhtikuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/584 (2) SEU 50 artiklan 3 kohdan mukaisen määräajan pidentämisestä. Päätöksen mukaisesti SEU 50 artiklan 3 kohdassa määrättyä määräaikaa pidennettiin edelleen 31 päivään lokakuuta 2019. Unionin lainsäädäntöä lakataan näin ollen soveltamasta Yhdistyneeseen kuningaskuntaan ja Yhdistyneessä kuningaskunnassa 1 päivästä marraskuuta 2019, jäljempänä ’eroamispäivä’.
                  
               
                     (2)
                  
                  
                     Asetuksessa (EY) N:o 854/2004 säädetään, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa luettelossa.
                  
               
                     (3)
                  
                  
                     Komission päätöksessä 2006/766/EY (3) luetellaan ne kolmannet maat, jotka täyttävät asetuksessa (EY) N:o 854/2004 tarkoitetut perusteet ja jotka siitä syystä pystyvät takaamaan, että kyseiset unioniin viedyt tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset.
                  
               
                     (4)
                  
                  
                     Kyseisen päätöksen liitteessä I on luettelo kolmansista maista, joista simpukoiden, piikkinahkaisten, vaippaeläinten ja merikotiloiden tuonti on sallittu, ja sen liitteessä II on luettelo kolmansista maista ja alueista, joista ihmisravinnoksi tarkoitettujen kalastustuotteiden tuonti on sallittu. Mainituissa luetteloissa esitetään myös rajoitukset, jotka koskevat kyseistä tuontia tietyistä kolmansista maista.
                  
               
                     (5)
                  
                  
                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja sen kruunun alaisuuteen kuuluvat alueet täyttävät asetuksessa (EY) N:o 854/2004 säädetyt edellytykset, jotka koskevat ihmisravinnoksi tarkoitettujen simpukoiden, piikkinahkaisten, vaippaeläinten, merikotiloiden ja kalastustuotteiden lähetysten tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.
                  
               
                     (6)
                  
                  
                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Ison-Britannian ja Pohjois-Irlannin yhdistynyt kuningaskunta ja sen kruunun alaisuuteen kuuluvat alueet olisi sisällytettävä päätöksessä 2006/766/EY vahvistettuihin niiden kolmansien maiden ja alueiden luetteloihin, joista simpukoiden, piikkinahkaisten, vaippaeläinten, merikotiloiden ja ihmisravinnoksi tarkoitettujen kalastustuotteiden tuonti on sallittu.
                  
               
                     (7)
                  
                  
                     Päätöksen 2006/766/EY liitteitä I ja II olisi sen vuoksi muutettava.
                  
               
                     (8)
                  
                  
                     Tätä päätöstä olisi sovellettava 1 päivästä marraskuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2006/766/EY liitteet I ja II tämän päätöksen liitteen mukaisesti.
         
         
            2 artikla
            Tätä päätöstä sovelletaan 1 päivästä marraskuuta 2019.
            Tätä päätöstä ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 23 päivänä lokakuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 139, 30.4.2004, s. 206.
         
            (2)  Eurooppa-neuvoston päätös (EU) 2019/584, tehty yhteisymmärryksessä Yhdistyneen kuningaskunnan kanssa, annettu 11 päivänä huhtikuuta 2019, SEU 50 artiklan 3 kohdan mukaisen määräajan pidentämisestä (EUVL L 101, 11.4.2019, s. 1).
         
            (3)  Komission päätös 2006/766/EY, tehty 6 päivänä marraskuuta 2006, sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta (EUVL L 320, 18.11.2006, s. 53).
      
      
         
            LIITE
            Muutetaan päätöksen 2006/766/EY liitteet I ja II seuraavasti:
            
                        1)
                     
                     
                        Muutetaan päätöksen 2006/766/EY liitteessä I oleva taulukko seuraavasti:
                        
                                    a)
                                 
                                 
                                    lisätään Chileä koskevan kohdan jälkeen rivit seuraavasti:
                                    
                                                ”GB
                                             
                                             
                                                ISON-BRITANNIAN JA POHJOIS-IRLANNIN YHDISTYNYT KUNINGASKUNTA
                                             
                                             
                                                 
                                             
                                          
                                                GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    b)
                                 
                                 
                                    lisätään Grönlantia koskevan kohdan jälkeen rivit seuraavasti:
                                    
                                                ”IM
                                             
                                             
                                                MANSAARI
                                             
                                             
                                                 
                                             
                                          
                                                JE
                                             
                                             
                                                JERSEY”
                                             
                                             
                                                 
                                             
                                          
                              
                  
                        2)
                     
                     
                        Muutetaan päätöksen 2006/766/EY liitteessä II oleva taulukko seuraavasti:
                        
                                    a)
                                 
                                 
                                    Lisätään Gabonia koskevan kohdan jälkeen rivi seuraavasti:
                                    
                                                ”GB
                                             
                                             
                                                ISON-BRITANNIAN JA POHJOIS-IRLANNIN YHDISTYNYT KUNINGASKUNTA”
                                             
                                             
                                                 
                                             
                                          
                              
                                    b)
                                 
                                 
                                    lisätään Georgiaa koskevan kohdan jälkeen rivi seuraavasti:
                                    
                                                ”GG
                                             
                                             
                                                GUERNSEY”
                                             
                                             
                                                 
                                             
                                          
                              
                                    c)
                                 
                                 
                                    lisätään Israelia koskevan kohdan jälkeen rivi seuraavasti:
                                    
                                                ”IM
                                             
                                             
                                                MANSAARI”
                                             
                                             
                                                 
                                             
                                          
                              
                                    d)
                                 
                                 
                                    lisätään Irania koskevan kohdan jälkeen rivi seuraavasti:
                                    
                                                ”JE
                                             
                                             
                                                JERSEY”